钦定古今图书集成/理学汇编/学行典/第112卷 > 王钦若册府元龟 > 《博识》
## 钦定古今图书集成/理学汇编/学行典/第112卷 > 王钦若册府元龟 > 《博识》

夫好古博雅多识前言斯可以谓之君子矣。三代而
下盖不乏其人焉至乃明休咎之庶征达典经之格
训究鬼神之幽赜练方策之故实识官族之源派详
地志之本末随问能辨比撞钟之善应发机迎解同
炙輠之无滞非夫强学以立志多闻而求益聪明博
达性理冲奥者其孰能与于此乎！